Kreatív gondolkodás fejlesztése

A résztvevők körben ülnek. A játékvezető felmutat egy teatojást (más hétköznapi tárgy is lehet), és azt mondja: “Ez nem egy teatojás, hanem… “ majd tetszés szerint kiegészíti a mondatot, pl. fülbevaló, karácsonyfadísz, erdei tündérek háza stb. Ezután átadja a körben mellette ülőnek, és sorra mindenki mond valamit, ha lehet, el is mutogatja. Ismételni nem lehet. Amikor a körben visszaér a teatojás a játékvezetőhöz, ő elindítja a másik irányban, és megy még egy kört. A harmadik kör elején a játékvezető szétszedi kettőbe a teatojást, ezzel új ötleteket indítva (pl. fülvédő, térdvédő). Ismét megy két kört. Addig érdemes játszani, amíg a résztvevők felismerik, hogy elszakadhatnak a teatojás formájától, anyagától és csupán a képzeletükre hagyatkozhatnak (pl. a titkos barátom, akinek bármit elmondhatok).

Ha valaki elakad, először legyünk türelmesek, várjunk vagy biztassuk a többieket, hogy segítsenek rávezető kérdésekkel (de ne mondjanak helyette megoldást).

